હાલના વડા પ્રધાન નરેન્દ્ર મોદીએ તેમની વિધાનસભાની કારકિર્દીની શરૂઆત જ્યાંથી કરી હતી તેવા રાજકોટ અને ભાજપના ગઢ એવા સૌરાષ્ટ્રને કેજરીવાલે ચાણક્ય નીતિ દ્વારા આગામી વિધાનસભાની ચૂંટણી સંદર્ભે ‘આપ’ માટેનું લોન્ચિંગ પેડ બનાવ્યું છે. તેમણે આ ટૂંકી મુલાકાતથી અનેક નિશાન પાર પાડ્યાં છે. જેથી ભાજપને વિધાનસભાની ચૂંટણીમાં કોંગ્રેસ કરતાં ‘આપ’ની વધુ ચિંતા કરવી પડે તેવી રાજકીય સ્થિતિ ઊભી કરી દીધી છે અને કોંગ્રેસ પણ પોતાનું અસ્તિત્વ બચાવવા દોડતી થઈ ગઈ છે.